CELEX: 62010CA0203
Language: fi
Date: 2011-03-03 00:00:00
Title: Asia C-203/10: Unionin tuomioistuimen tuomio (kolmas jaosto) 3.3.2011 (Varhoven administrativen sadin (Bulgaria) esittämä ennakkoratkaisupyyntö) — Direktsia Obzhalvane i upravlenie na izpalnenieto — Varna v. Auto Nikolovi OOD (Direktiivi 2006/112/EY — Arvonlisävero — Käytetyt autonosat — Verovelvollisen jälleenmyyjän suorittama tuonti unioniin — Voittomarginaalijärjestelmä tai tavallinen arvonlisäverojärjestelmä — Vähennysoikeuden syntyminen — Välitön oikeusvaikutus)

30.4.2011   
            
            
               FI
            
            
               Euroopan unionin virallinen lehti
            
            
               C 130/7
            
         Unionin tuomioistuimen tuomio (kolmas jaosto) 3.3.2011 (Varhoven administrativen sadin (Bulgaria) esittämä ennakkoratkaisupyyntö) — Direktsia Obzhalvane i upravlenie na izpalnenieto — Varna v. Auto Nikolovi OOD
   (Asia C-203/10) (1)
   
   (Direktiivi 2006/112/EY - Arvonlisävero - Käytetyt autonosat - Verovelvollisen jälleenmyyjän suorittama tuonti unioniin - Voittomarginaalijärjestelmä tai tavallinen arvonlisäverojärjestelmä - Vähennysoikeuden syntyminen - Välitön oikeusvaikutus)
   2011/C 130/13
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Varhoven administrativen sad
   
      Pääasian asianosaiset
   
   
      Kantaja: Direktsia Obzhalvane i upravlenie na izpalnenieto — Varna
   
      Vastaaja: Auto Nikolovi OOD
   
      Oikeudenkäynnin kohde
   
   Ennakkoratkaisupyyntö — Varhoven administrativen sad — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 311 artiklan 1 kohdan 1 alakohdan, 314 artiklan ja 320 artiklan 1 kohdan ensimmäisen alakohdan ja 2 kohdan tulkinta — Verovelvollisen jälleenmyyjän saavuttaman voittomarginaalin verotusta koskeva järjestelmä silloin, kun tämä maahantuo käytettyjä tavaroita yhteisöön — ”Käytettyjen tavaroiden” käsite ja kyseisten tavaroiden konkreettisen yksilöimisen mahdollisuuden merkitys tämän käsitteen kannalta — Ajankohta, jolloin verovelvolliselle jälleenmyyjälle syntyy oikeus arvonlisäveron vähentämiseen — Direktiivin 314 artiklan välitön oikeusvaikutus
   
      Tuomiolauselma
   
   
               1)
            
            
               Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 314 artiklaa on tulkittava niin, että voittomarginaalijärjestelmää ei voida soveltaa käytettyjen autonosien kaltaisiin tavaroihin, jotka verovelvollinen jälleenmyyjä on itse tuonut Euroopan unioniin tavallisen arvonlisäverojärjestelmän mukaisesti.
            
         
               2)
            
            
               Direktiivin 2006/112 320 artiklan 1 kohdan ensimmäistä alakohtaa ja 2 kohtaa on tulkittava niin, että ne ovat esteenä kansalliselle säännökselle, jonka mukaan verovelvollisella jälleenmyyjällä, joka on maksanut tavallisen arvonlisäverojärjestelmän mukaisesti arvonlisäveron muiden tavaroiden kuin taide-, keräily- tai antiikkiesineiden maahantuonnin yhteydessä, on oikeus vähentää tämä arvonlisävero vasta myöhemmän, tavallisen arvonlisäverojärjestelmän alaisen luovutuksen yhteydessä.
            
         
               3)
            
            
               Direktiivin 2006/112 314 artiklalla sekä 320 artiklan 1 kohdan ensimmäisellä alakohdalla ja 2 kohdalla on välitön oikeusvaikutus, joka oikeuttaa yksityisen vetoamaan niihin kansallisissa tuomioistuimissa estääkseen niiden kanssa ristiriidassa olevan kansallisen lainsäädännön soveltamisen.
            
         
      (1)  EUVL C 195, 17.7.2010.